RESOLUCIÓN do 2 de maio de 2008 pola que se convoca un curso sobre a propiedade intelectual, industrial e a súa tutela xurídica.
ACADEMIA GALEGA DE SEGURIDADE PÚBLICA — III. OUTRAS DISPOSICIÓNS — 08/05/2008

Dentro das actividades programadas para o ano 2008 en colaboración co Concello de Vigo, en virtude do convenio de formación asinado entre a Academia Galega de Seguridade Pública e o Concello de Vigo, anúnciase a realización dun curso sobre a propiedade intelectual, industrial e a súa tutela xurídica, que deberá desenvolverse conforme as seguintes bases:
Obxectivos.
Coñecer a protección xurídico-penal dos dereitos relacionados coa propiedade industrial e intelectual.
Saber actuar fronte ás infracións relacionadas con esta temática.
Saber como interaccionan todos os organismos e institucións que protexen estes dereitos ante os ilícitos penais que atentan contra eles.
Destinatarios.
Membros do corpo de policía local, funcionarios de carreira, do Concello de Vigo, para os que se reserva un mínimo dun 50% das prazas, cubrindo o resto delas con solicitantes doutros corpos de policía local que cumpran os mesmos requisitos, tendo preferencia os dos concellos próximos a Vigo.
Inscrición.
A inscrición dos participantes será totalmente gratuíta.
Prazas.
30 prazas.
Solicitudes.
1. O persoal que desexe participar neste curso deberá presentar, cuberta a máquina ou con letra moi clara, a instancia que figura no anexo.
2. O prazo para a presentación de instancias rematará o día 20 de maio ás 14.00 horas.
3. As instancias dos solicitantes que non pertenzan ao concello de Vigo deberán enviarse á Academia Galega de Seguridade Pública (fax: 886 206 122), avenida da Cultura, s/n, 36680 A Estrada; ou ben poden entregarse en calquera dos lugares previstos no artigo 38.4º da Lei 30/1992, do 26 de novembro, de réxime xurídico das administracións públicas e do procedemento administrativo común.
Os solicitantes que pertenzan ao corpo de Policía Local do Concello de Vigo deberán facer a súa solicitude a través da Academia de Formación de Policía Local do Concello de Vigo.
Datas.
O curso desenvolverase durante os días 26, 27, 28 e 29 de maio de 2008.
O horario será das 16.00 ás 21.00 horas, cunha duración de 20 horas lectivas.
Contido.
-Tratamento do ordenamento xurídico penal nos delitos contra a propiedade intelectual e industrial.
-Operativa policial relacionada coa propiedade intelectual e industrial.
-Perspectiva global da piratería no mundo da propiedade intelectual: repercusión cultural, social e económica.
-A pirataría de contidos na internet: investigación e experiencias prácticas.
Selección.
Os membros do corpo da Policía Local do Concello de Vigo serán seleccionados pola Xefatura da Policía Local do Concello de Vigo, e aos restantes seranlles de aplicación os criterios do proceso de selección dos cursos da AGASP (non ter feito este curso, menor número de cursos, antigüidade, grupo de pertenza, etc.).
Relación de admitidos.
A relación de admitidos faraa publica o día 22 de maio a partir das 14.00 horas, Academia Galega de Seguridade Pública; os interesados poden coñecer e confirmar a súa asistencia chamando aos teléfonos 886 206 117/18/24 (AGASP) e na páxina web
http://agasp.xunta.es.
Lugar.
O curso desenvolverase na aula de formación da Policía Local do Concello de Vigo.
Certificado de aproveitamento.
Ao remate do curso entregaráselles un certificado de aproveitamento a aquelas persoas que acrediten a súa participación continua e superen as correspondentes probas de coñecementos.
Modificacións.
Tanto a Academia Galega de Seguridade Pública como o Concello de Vigo, se é o caso, poderán modificar o desenvolvemento normal do curso para adaptalo ás necesidades da Administración e ás continxencias que poidan xurdir.
A Estrada, 2 de maio de 2008.
P.S. (Disp. 1ª Orde 31-1-2008, DOG 23, do 1 de febreiro)
María Isabel Durántez Gil
Directora xeral de Interior
Ver referencia pdf "08800D013P075.PDF"
INSTITUTO GALEGO DAS ARTES ESCÉNICAS E MUSICAIS